

***Piliscsaba Város Önkormányzata Képviselő-testületének***

***Pénzügyi, Ügyrendi és Településfejlesztési Bizottsága***

 **8/2019**

**JEGYZŐKÖNYV**

**Készült:** 2019. május 14-én 17 óra 30 perckor Piliscsaba Város Önkormányzata Képviselő-testületének Pénzügyi, Ügyrendi és Településfejlesztési Bizottságának rendkívüli ülésén

**Helye:** Polgármesteri Hivatal Kistárgyaló (2081 Piliscsaba, Kinizsi Pál u.1-3.)

**Szavazati joggal jelen vannak:** Styevola István bizottsági elnök, Mocsáry Dezső tag, Rozovits Ferenc tag, Simon Gyula tag, Koós Gábor külsős tag, Peterdy András külsős tag

**Tanácskozási joggal jelen vannak:** Farkas András polgármester, Bácskai Beáta alpolgármester, Nagy Zsolt jegyző, dr. Guba Zsolt aljegyző, Vargáné Rokolya Ildikó Gazdasági osztály vezetője, Takács Viktória jegyzőkönyvvezető

**Távolmaradását jelezte:** Koós Gábor külsős tag

**Styevola István:** 2019. május 14-én 17óra 30 perckor Piliscsaba Város Önkormányzat Képviselő-testülete Pénzügyi, Ügyrendi és Településfejlesztési Bizottsága rendkívüli ülést tart, melyen megállapítom, hogy a Bizottság határozatképes **5 fővel**.

 ***Napirend: Előterjesztő\_\_\_\_\_\_\_\_\_\_\_\_***

1. Az Önkormányzat és intézményeinek 2018. évi költségvetéséről

szóló 5/2018. (III. 14.) önkormányzati rendelet módosítása Farkas András polgármester

1. A 2018. évi zárszámadásról szóló önkormányzati rendelet

megalkotása Farkas András polgármester

1. Döntés a 2018. évi belső ellenőri jelentés elfogadásáról Farkas András polgármester

**1. napirend**

**Tárgy: Az Önkormányzat 2018. évi költségvetésének III. módosítása**

**Farkas András:** A költségvetés III. módosítása úgy gondolom, hogy elfogadható és elfogadásra is javaslom.

**Vargáné Rokolya Ildikó:** A III. számú előirányzott módosítás az a zárszámadás előtti utolsó módosítás, amikor a teljesítésekhez illetve a kötelezettség vállalásokhoz igazítjuk az előirányzatokat.

A zárszámadásban volt két olyan kardinális kérdés, amit a könyvvizsgálóval egyeztetve kellett helyére tenni. Az egyik az adó túlfizetések rendezése, melyet többletbevétellel szemben rendezni tudtuk. A túlfizetés általánosan az iparűzési adóval függ össze, ez a tavalyi évben közel 40 millió Ft-ot tett ki, de nem kell túlfizetésnek tekinteni azt, amihez megérkezett a bevallás, így lecsökkentettük 9 millió Ft-ra.

Összességében hozzávetőlegesen 16 millió Ft-tal változott pozitív irányban az adóbevételünk.

A másik kardinális kérdés: a könyvvizsgálók eltérésben szerették volna hozni a hosszúlejáratú kötelezettségünk éven belüli, azaz rövid részét, ezt mi csak január elsején tudjuk áttenni. A könyvvizsgálók kérésének – illetve azért, hogy ne legyen 20 milliós eltérés a zárszámadásban – eleget tettünk. Ezáltal viszont oda előirányzatot kellett generálni, mert az új rendszerbe bevinni csak így lehet.

17 óra 38 perckor megérkezett Lázi Tamás elnökhelyettes.

A Bizottság **6 fővel** határozatképes.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**78/2019. (V. 14.) számú határozata**

**az Önkormányzat 2018. évi költségvetésének módosításáról**

Piliscsaba Város Önkormányzat Képviselő-testületének Pénzügyi, Ügyrendi és Település­fejlesztési Bizottsága javasolja a Képviselő-testület részére, hogy az Önkormányzat 2018. évi előirányzat III. módosítását fogadja el.

Határidő: azonnal

Felelős: Elnök

**2. napirend**

**Tárgy: 2018. évi költségvetés végrehajtásáról szóló beszámoló (zárszámadási rendelet tervezet)**

**Farkas András**: Megérkezett a könyvvizsgálói jelentés, a könyvvizsgáló asszony telefonon is jelezte, hogy mindent rendben talált, elfogadásra javasolja az anyagot.

**Vargáné Rokolya Ildikó:** A személyi juttatások tekintetében általánosan megtakarítás mutatható ki, egyedül a Polgármesteri Hivatalnál volt szükség előirányzatra, mert az idő közben kapott választások összege, az ASP pályázatból származó bérek itt kerültek kifizetésre. Az eredetihez képest 4 millió Ft-tal, a III. módosításhoz képest 1,5 millió Ft-tal csökkent a személyi juttatások előirányzata.

A dologi kiadásoknál, a készletbeszerzésnél látható, hogy A PIVI Intézménynél közel háromszorosa került felhasználásra, ez az anyagfelhasználást jelenti, amely a karbantartási sorról került átcsoportosításra.

A kommunikációs szolgáltatásoknál a tavalyi évben a telefon és internet költségek általánosan az Önkormányzatnál kerültek kifizetésre, és nem minden hónapban lett átszámlázva az intézményeknek, ezért itt magasabb a felhasználás.

A közüzemi díjaknál az Erdészkerti Óvoda kiadásai nem láthatók, erről Győri Gáborral már beszéltünk, esetleges megoldása lesz már az idei évben.

A vásárolt élelmezésnél az eredeti előirányzathoz képest 3,3 millió Ft volt szükséges ahhoz, hogy a szeptembertől megvalósuló díjnövekményt fedezni tudjuk. Az általános tartalék terhére tudjuk átcsoportosítani.

Megnövekedett még a fizetendő ÁFA összege, a telkek után és a fordított adózás miatti kifizetések következtében.

Az ellátottak pénzbeli juttatása a szociális kiadások előirányzatánál az SZGCSK 3 millió Ft-os épület-felújításának dokumentációja még nem került kifizetésre, ezzel megemelésre került az előirányzat.

A normatívában 1 millió Ft-ot vissza tudunk kapni összességében.

Beruházások, felújítások: A játszótér és óvoda esetében 13.993.000,- Ft szerepel a beruházásokban, de több, mint 15 millió Ft került elköltésre.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**79/2019. (V. 14.) számú határozata**

**az Önkormányzat és intézményei 2018. évi pénzmaradványáról**

Piliscsaba Város Önkormányzat Képviselő-testületének Pénzügyi, Ügyrendi és Település­fejlesztési Bizottsága javasolja a Képviselő-testület részére, hogy Piliscsaba Város Önkormányzat és Intézményei pénzmaradványát az alábbiak szerint fogadja el:

 - Piliscsaba Város Önkormányzata 73.585.971,- Ft

 - Polgármesteri Hivatala 1.981.345,- Ft

 - Napsugár Óvoda 224.356,- Ft

 - Művelődési Információs Központ és Könyvtár 532.034,- Ft

 - Piliscsaba Városfejlesztési és Üzemeltetési Intézmény 167.456,- Ft

ami összesen: 76.491.165,- Ft. Továbbá javasolja, hogy a Képviselő-testület az elfogadott maradványt vezesse át a 2019. évi költségvetési rendeleten úgy, hogy az elfogadott 2018. évi pénzmaradvány és a 2019. évi költségvetési rendeletben meghatározott előző évi pénzmaradvány különbözetét elvonja az intézményektől az általános tartalékkal szemben.

Határidő: azonnal

Felelős: Elnök

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**80/2019. (V. 14.) számú határozata**

**az Önkormányzat és intézményei 2018. évi zárszámadásáról**

Piliscsaba Város Önkormányzat Képviselő-testületének Pénzügyi, Ügyrendi és Település­fejlesztési Bizottsága javasolja a Képviselő-testület részére, hogy az Önkormányzat és intézményei 2018. évi zárszámadását fogadja el a kiegészítő mellékletekkel.

Határidő: azonnal

Felelős: Elnök

**3. napirend**

**Tárgy: 2018. évi belső ellenőri jelentés elfogadása**

**Nagy Zsolt:** A belső ellenőr összesítette a belső ellenőrzési jelentéseket. Több vizsgálatot végzett, és ennek alapján minősítette a MIKK-et, a PIVI-t, a Napsugár Óvodát és a Polgármesteri Hivatalt. Meg kell állapítanom, hogy ennek alapján van még hova fejlődnünk.

A Hivatal két pontban megfelelő lett, de a belső kontroll környezet megfelelőségének vizsgálatában korlátozottan megfelelőt kapott. A PIVI is korlátozottan megfelelőt kapott az iratkezelésére, a MIKK és a Napsugár Óvoda pedig gyengét kapott, itt az iratkezeléssel alapvető problémák vannak.

**Peterdy András:** A PIVI vezetőjének (több éve) nincsen munkaköri leírása, ennek óriási munkaügyi pert kockázata van.

**Simon Gyula:** A belső ellenőrzés rávilágít a problémákra, melyeket ezután az intézkedési tervnek megfelelően orvosolni szükséges. Azt kérem, hogy a belső ellenőrzési jelentésben megfogalmazottak legyenek végrehajtva.

**Nagy Zsolt:** Polgármester úrral közösen fogjuk ezt megtenni, mert a jegyző feladata a belső ellenőrzés és az ott meghatározottak számonkérése.

**Bácskai Beáta:** Nem láttam határidőket, hogy mikorra kell a hiányosságokat pótolni. Határozati javaslat: A belső ellenőri jelentésben megfogalmazott hiányosságok pótlására a polgármester és jegyző a következő bizottsági és testületi ülésre készítsen előterjesztést.

A Bizottság **6 igen szavazattal** az alábbi határozati javaslatot fogadta el:

**Piliscsaba Város Önkormányzat Képviselő-testülete**

**Pénzügyi, Ügyrendi és Településfejlesztési Bizottságának**

**81/2019. (V. 14.) számú határozata**

**a 2018. évi belső ellenőri jelentésről**

1. Piliscsaba Város Önkormányzat Képviselő-testülete Pénzügyi, Ügyrendi és Település­fejlesztési Bizottsága elfogadja és elfogadásra javasolja Piliscsaba Város Önkormányzat 2018. évi belső ellenőri jelentését.

2. Piliscsaba Város Önkormányzat Képviselő-testülete Pénzügyi, Ügyrendi és Település­fejlesztési Bizottsága felkéri a polgármester urat és jegyző urat, hogy a belső ellenőri jelentésben megfogalmazott hiányosságok pótlására a következő bizottsági és testületi ülésre készítsen előterjesztést.

Határidő: azonnal

Felelős: polgármester

Styevola István megköszöni a jelenlévők részvételét, és 18 óra 00 perckor az ülést lezárja.

K.m.f

 Lázi Tamás Styevola István

 elnökhelyettes elnök